./data/phi0914/phi0014/phi0914.phi0014.perseus-lat2.xml
Titus Livius (Livy)
tribunis plebi qui           M Postumio et T Quinctio diem dixerant, quod ad Ueios eorum opera male pugnatum esset,       occasio uisa est per recens odium Semproni consulis renouandae in eos inuidiae             itaque aduocata contione cum proditam       Ueiis rem publicam esse ab ducibus, proditum deinde, quia illis impune fuerit,       in Uolscis ab consule exercitum, traditos ad caedem fortissimos equites, deserta       foede castra uociferati essent, C Iunius , unus ex tribunis, Tempanium equitem uocari iussit coramque ei '           Sex Tempani ' inquit, 'quaero de te arbitrerisne C Sempronium consulem aut in tempore pugnam inisse aut firmasse subsidiis aciem       aut ullo boni consulis functum officio;  et       tune ipse, uictis legionibus Romanis, tuo consilio equitem ad pedes deduxeris       restituerisque pugnam; excluso deinde ab acie nostra tibi atque equitibus num       aut consul ipse subuenerit aut miserit praesidium;  postero denique die ecquid praesidii usquam habueris, an tu       cohorsque in castra uestra uirtute perruperitis; ecquem in castris consulem,       ecquem exercitum inueneritis an deserta castra, relictos saucios milites             haec pro uirtute tua fideque, qua una hoc       bello res publica stetit, dicenda tibi sunt hodie; denique ubi C Sempronius , ubi legiones nostrae sint; desertus sis an deserueris consulem       exercitumque; uicti denique simus an uicerimus '